AaB er lige nu inde i en periode, som kan få smilene frem hos en hver ishockeydirektør. Fem kampe - fem sejre. Tirsdag aften kan betyde endnu en sejr til nordjyderne, hvis Rødovre besejres. - Rent mentalt er vi ovenpå efter alle de sejre, vi har fået i den seneste tid. Det bliver svært i aften, men jeg er overbevist om at vi har, hvad der skal til, siger sportsdirektør Ole Nielsen til TV2/NORD. AaB har spillet en kamp mindre end Rødovre på førstepladsen og to kampe færre end Herning på andenpladsen og kan dermed kravle væk fra tredjepladsen og sikre sig yderligere luft til de øvrige hold, men der er stadig langt til slutspillet. - Der er meget psykologi i det. Men Rødovre vil gerne spille hockey, så ingen tvivl om, at det bliver en seværdig kamp, siger Ole Nielsen til TV2/NORD. Alle mand i AaB-truppen er klar til aftenens kamp undtagen Brian Casey og Christian Lie.

Opsummering:
Tirsdag aften skøjter AaB ud mod topholdet Rødovre. Hvis nordjyderne vinder, har de en gylden mulighed for at krybe endnu tættere på førerholdet